
Datganiad: 

Hoffwn i, Angharad Mair Saunders nodi mai fy nghwaith i yn unig sydd o fewn y brosiect ymchwil hon ac eithriad lle cyfeirir a chyfeirnodir gwaith ymchwilwyr eraill. Deallaf yn llwyr bod unrhyw ddarn o waith a gyfeiriwyd ati o fewn y brosiect ymchil hwn heb eu gyfeirnodi yn elfen o lên-ladrad.



























Diolchiadau: 

Hoffa’r awdur mynegi ei ddiolchiadau i amryw o bobl gwahanol am y cymorth a dangoswyd yn ystod y broses o ysgrifennu’r traethawd estynedig. I ddechrau hoffa’r awdur estyn diolchiadau mawr i diwtor y traethawd estynedig hwn sef Carys Jennings am yr holl gefnogaeth a’r cyngor di-ri  a ddarparwyd wrth i’r awdur ysgrifennu’r traethawd estynedig. Mae ei pharodrwydd a’i awgrymiadau adeiladol a chynhwysfawr wrth ymateb i unrhyw cwestiynau a godwyd yn ystod y broses hwn. Yn ogystal hoffa’r awdur rhoi diolchiadau i Ysgol A a’i staff am ddarparu ystod o gyfleoedd gwahanol wrth i’r awdur gasglu gwybodaeth a data amrywiol sy’n anghenreidiol wrth bwyso a mesur ac estyn ymateb i gwestiwn y prosiect ymchwil. Mae’r cymorth, cefnogaeth a’r cyngor a neilltiwyd yr ysgol i’r awdur er mwyn gallu cynnal ystod o ymchwiliadau gwahanol yn sail i’r gwaith ymchwil.

Pennod 1: Cyflwyniad (600)

1.1 Nodau’r Astudiaeth a’r rhesymwaith
Nod yr ymchwil hwn yw i ddatblygu ac ehangu fy nealltwriaeth a gwybodaeth broffesiynol o ran sut mae modd defnyddio ymyraethau gwahanol er mwyn datblygu sgiliau llythrennedd disgyblion yr ysgol. Yn ogystal bwriedir ymchwilio i ba ymyraethau sydd ar gael er mwyn cefnogi a datblygu cyrhaeddiad addysgiadol disgyblion sydd ag anawsterau ieithyddol yn ogystal â phwyso a mesur os yw’r ymyraethau yn effeithiol â’i pheidio.

Penderfynwyd ymchwilio i’r maes penodol hwn er mwyn darganfod sut mae modd cynorthwyo’r dysgwyr sydd ag unrhyw anawsterau ieithyddol yn ystod eu hamser yn yr ysgol gynradd. O ran profiadau personol ymchwilydd y traethawd hwn gwelwyd amryw o ddisgyblion ag anawsterau ieithyddol mewn amgylcheddau dysgu amrywiol ond ni chafwyd cyfle i weld sut yn union sut mae’r dysgwyr penodol yn cael cymorth pellach. Er hyn darganfuwyd dros y tair blynedd diwethaf bod sgiliau llythrennedd da yn sail i bopeth a chyflawna’r disgyblion yn ystod eu hamser yn yr ysgol gynradd. Teimlir felly bod y prosiect ymchwil hwn yn un holl bwysig wrth gyfrannu at ddealltwriaeth athrawon, ysgolion a myfi fy hun am sut i gynorthwyo’r dysgwyr gydag anawsterau ieithyddol. 

1.2 Cefndir yr astudiaeth a pham mae’n bwysig
Ystyriwyd y pwysigrwydd o sicrhau fod gan bob dysgwr sgiliau llythrennedd o safon uchel wrth iddynt drosglwyddo o flwyddyn i flwyddyn o fewn yr ysgol gynradd ac ymhellach. Yn ogystal ystyriwyd lleoliad Iaith o fewn y cwricwlwm cenedlaethol. O fewn ysgolion Cymru mae Cymraeg fel iaith yn bwnc hanfodol i bob dysgwr o 4-16 ac yna mae’r iaith Saesneg yn bwnc hanfodol o fewn ysgolion i bob dysgwr o 7-16. Gwelir yn syth felly'r pwysigrwydd o sicrhau cyrhaeddiad ieithyddol orau phosib ar gyfer pob un.

Gwelwyd fod athrawon yn sylwi ar blant sydd ag anawsterau ieithyddol ac yn gweld yr angen am ymyrraethau er mwyn datblygu cyrhaeddiad personol y disgyblion o ran eu hiaith. Er hyn, nad oes gan athrawon yr amser er mwyn cyflawni’r ymyrraethau sydd angen er mwyn sicrhau cynnydd i’r unigolion. O hyn felly, gwelwyd galw yma  i ysgolion cynnig hyfforddiant i gynorthwyon neu hyd yn oed cyflenwi unigolyn sydd â’r rôl o arwain y system ymyrraethau. O’r gywbodaeth uchod felly o ran y brosiect ymchwil hwn bwriedir ymchwilio i sut mae modd gweithredu ymyrraethau effeithiol o fewn ysgolion cynradd er mwyn datblygu sgiliau ieithyddol ein dysgwyr gan edrych ar rôl athrawon, cefndir gwahanol y dysgwyr ac hefyd sicrhau bod cynhwysiant i bawb o fewn y broses i gyd. 

1.3 Damcaniaeth yr ymchwilydd
Wrth feddwl am ddamcaniaeth cychwynnol ymchwilydd y prosiect hwn adnabuwyd bod ystod o ymyrraethau yn gweithredu o fewn ysgolion cynradd er mwyn goroesi anawsterau y dysgwyr. Er hyn cwestiynir sut mae ysgolion yn gweithredu’r ymyrraethau gwahanol o fewn diwrnodau addysgu. Gwelwyd hyd yn hyn bod rhai ysgolion yn gweithredu’r ymyrraethau yn ddilynol ar hyd yr wythnos ond yna rhai ysgolion ond yn cynnig yr ymyrraethau yn wythnosol. O’r hyn a gwelwyd felly nid yw ymchwilydd y brosiect ymchwil hwn yn ymwybodol o ba weithrediad sydd â’r effaith fwyaf wrth sicrhau cynnydd. Wrth i’r brosiect ymchwil fynd yn ei blaen bydd pennod dau a pedwar yn ehangu ac yn herio’r mater uchod gan bwyso a mesur casgliadau athrawon, staff ac ymchwilwyr ehangach. 

1.4 Dulliau Ymchwil
Wrth ystyried ba ddulliau ymchwil i’w ddefnyddio wrth archwilio i’r testun sydd o dan sylw penderfynwyd defnyddio ystod o ffynonellau cynradd ac eilaidd megis;
· Holiaduron gan staff gwahanol y byd addysg
· Holiaduron ag ymatebwyd gan blant
· Arsylwadau a gasglwyd o sesiynau ymyrraethau amrywiol. 
· Cyfweliadau a gynhaliwyd gyda staff ysgolion. 
· Adolygiadau Llenyddol sy’n edrych ar y wybodaeth sydd eisoes wedi ei chasglu am y testun.

1.5 Diffiniad o’r cwestiwn a thermau allweddol
Wrth edrych ar y cwestiwn cychwynnol gwelwyd bod modd rhannu’r cwestiwn ymchwil i pum thema wahanol;

· Thema 1: Y System Ymyrraethau
· Thema 2: Sichrau cynhwysiant i bawb
· Thema 3: Cefndiroedd amrywiol y dysgwyr
· Thema 4: Rolau athrawon wrth drosglwyddo’r ymyrraethau.

Wrth ystyried y pum thema uchod trwy gydol y prosiect ymchwil gobeithir cynnig ymateb clir a chynhwysfawr i’r cwestiwn gwreiddiol sef; sut mae’r system ymyrraethau yn datblygu sgiliau llythrennedd ein dysgwyr. 

1.6 Diddordeb Personol yn y testun 
Datgelwyd fod ymchwilydd y brosiect ymchwil o’r farn bod hwn yn ffordd effeithiol o sicrhau gwybodaeth bersonol ychwanegol am fywyd ysgolion ar gyfer y dyfodol. Yn ogystal gwelir cyfle yma i ddarganfod y wybodaeth angenrheidiol sydd eu hangen er mwyn sefydlu a chyflwyno ymyrraethau gwahanol yn effeithiol o fewn ysgol gynradd er mwyn sicrhau cynnydd i bob un. 



































Pennod 2: Adolygiad Llenyddiaeth (2000)

Yn y bennod hon bwriedir edrych ar lenyddiaeth gyfredol sydd ar y systemau ymyrraeth yn gweithredu o fewn ysgolion cynradd yma yng Nghymru gan ffocysu’n bennaf ar sut yn union mae’r system ymyrraeth yn datblygu sgiliau llythrennedd ein dysgwyr. O fewn y paragraffau nesaf bwriedir ymchwilio a chasglu ffynonellau gwahanol ac adeiladu ar yr ymchwil sydd wedi’i gyflawni hyd yn hyn a chychwyn adnabod unrhyw fylchau sydd o fewn ymchwil presennol.

2.1 Y System Ymyrraethau a 2.2 Sicrhau Cynhwysiant i Bawb
“Language intervention programmes need to be designed in such a way to foster an integrated acquisition of its various components.” (Reddy et al. 2004: 114) 

Un o’r trafodaethau fwyaf arwyddocaol o fewn y maes hwn yw; a yw gosod ymyraethau yn i le ar gyfer disgyblion penodol yn effeithiol ac yn sicrhau cynhwysiant i bob un? Cynhwysiant yw sicrhau ein bod ni’n gwahaniaethu'r addysg yr ydym yn darparu er mwyn sicrhau cyfle teg a chyfartal i bob un. Meddyliwn felly os yw cyflwyno ymyraethau 1:1 neu i grŵp penodol yn cyflawni hyn? Yn ogystal cwestiynir os oes modd cynnal ymyraethau i grwpiau o blant pan mae pob plentyn yn dysgu’n wahanol? O hyn felly cwestiynir os oes gan ysgolion cyllideb benodol ac yn ceisio osgoi gor-defnyddio’r gyllideb hynny wrth gyflawni’r ymyraethau?

Damcaniaeth Bruner (1996) yw bod llythrennedd yn “rhan annatod o flwch offer diwylliannol y plant wrth feddwl am bwysigrwydd eu cyfranogiad cymdeithasol.” O hyn felly gwelir y pwysigrwydd o sicrhau bod ein dysgwyr yn cael y cyfleoedd orau posib i ddatblygu sgiliau llythrennedd ein dysgwyr. Cwestiynir felly a’i trwy gynnig ymyraethau yn 1:1 neu mewn grwpiau bach yw’r ffordd gorau o sicrhau cynnydd i’r dysgwyr sydd ag anawsterau ieithyddol felly?

Awgrymir “nad yw’n rhwydd sicrhau cynhwysiant i’r disgyblion sydd ag anawsterau ieithyddol o fewn gweithgareddau’r dosbarth pob dydd,” gan Berryman (2006). O hyn felly cwestiynir yn syth pam nad yw’n bosib sicrhau cynhwysiant i bob un o fewn gweithgareddau dosbarth pob dydd boed hynny i ddisgyblion sydd ag anawsterau ieithyddol neu unrhyw anhawster arall? Ystyriwyd cynhwysiant fel yr angen i sicrhau bod athrawon yn ymwybodol eu hun am gefndiroedd a chymunedau gwahanol y mae’r dysgwyr yn tarddu ohonynt. Atgyfnertha Elmore (1996) y pwynt yma gan nodi’r pwysigrwydd o athrawon yn deall bod eu “dysgwyr yn tarddu o gefndiroedd, cymunedau a diwylliannau gwahanol.” Er hyn, dylid hefyd  cofio bod pob disgybl yn wahanol ac felly â gallu ieithyddol unigol. Gwelir y pwynt yma yn cael ei hatgyfnerthu pan nodir dylid “edrych ar lythrennedd y disgyblion fel priodoleddau unigol a bod angen ystyried gallu unigol y disgyblion ar lafar, wrth ddarllen ac wrth ysgrifennu,” gan Berryman (2006).

Gan mai prif nod Donadlson (2015) o fewn y cwricwlwm newydd yw sicrhau cynnydd a gwelliant ar gyfer pob unigolyn gwelir fod integreiddio system ymyraethau yn ffordd effeithiol o wireddu’r nod hwn. Er hyn dadleuwyd fod cynnig sesiynau ychwanegol i ddisgyblion sydd ag anawsterau ieithyddol yn golygu tynnu’r unigolion allan am gyfnod o amser yn ystod yr wythnos am sesiynau gwahanol. Dadleua Chuckery Primary School (2018) bod “presenoldeb afreolaidd dysgwyr yn medru effeithio ar eu dilyniant dysgu gan fod gwersi wedi eu hadeiladu o’i gilydd.”  O hyn felly, cwestiynir os yw tynnu unigolion allan o wersi pob dydd yn effeithiol o ran eu gwybodaeth o fewn meysydd neu bynciau eraill?

Wrth ymchwilio i’r maes hwn gwelir wrth ymchwilio bod bwlch wrth feddwl am effaith ymyraethau ar sgiliau llafar, ddarllen ac ysgrifennu disgyblion yng nghyffredinol. Gwelir bylchau felly wrth feddwl am gysylltu ystadegau o’r hyn a gasglwyd gyda sefyllfa’r system ymyraethau yn gyffredinol ar draws Cymru. Yr unig ymchwil gellir defnyddio wrth feddwl am effeithiolrwydd gosod ymyrraeth yn ei le yw maint effaith Hattie (2015). (Gweler Atodiad 1)  Nodir bod mantais wrth i athrawon ymgymryd â gwaith ymchwil a hynny yw bod y gwaith ymchwil yn clymu addysgu a dysgu yn agos gyda’i gilydd. Salleh (2014) Er hyn oherwydd y prinder gwaith ymchwil ystadegol sy’n ynghlwm â’r maes hwn gellir dadlau os oes digon o waith ymchwil gan athrawon wedi eu cwblhau? Yn ogystal gellir cwestiynu pam nad oes mwy o waith ymchwil wedi cael eu cwblhau os oes manteision amlwg wrth gynnal y gwaith ymchwil effeithiol.

2.3 Cefndiroedd Amrywiol y Dysgwyr
Sonnir uchod bod dysgwyr yn deillio o gefndiroedd amrywiol a bod angen ystyried hwn wrth feddwl am allu ieithyddol yr unigolion. Yn 2003 amlygwyd gan y Blaid Llafur bod angen i’r byd addysg edrych ar y pump agwedd penodol a ddeillir o ‘Every Child Matters: Change for Children.’ (DfES, 2003a)  Gweithreda’r fenter hwn yng Nghymru ac yn Lloegr gyda’r nod o sicrhau bod pob unigolyn beth bynnag fo’i chefndir yn cael y gefnogaeth gorau posib er mwyn fod yn iachus, yn ddiogel, i fwynhau, i lwyddo, i wneud cyfraniadau cadarnhaol ac i gyflawni lles economaidd. O’r agweddau uchod felly gwelir fod cynnig y system ymyrraeth i’r dysgwyr sydd ag anawsterau ieithyddol yn datblygu gallu’r unigolion i fwynhau ac i lwyddo o fewn pwnc sy’n peri trafferth iddynt yn ogystal â chefnogi’r disgyblion i wneud cynnydd o ran eu hanawsterau. 

Cefndir Cefnogol gan Rieni: 
Wrth feddwl am gefndiroedd amrywiol y dysgwyr gellir ystyried cefndir dysgwr a ddaw o gefndir cefnogol gan warchodwr neu riant ai peidio â beth ydy’r effaith y mae hwn yn cael ar addysg y plentyn. Dywedir mewn datganiad bod ‘rhieni sy’n ymgysylltu, yn wybodus ac yn hyderus yn gallu gwneud byd o wahaniaeth i fywyd y plentyn.’ Gwefan Achub y plant (2012: 1) Gwelir yn syth felly bod mynychu ysgol gyda chefndir cefnogol adref yn agwedd hollbwysig wrth feddwl am lwyddiant ein dysgwyr. Cwestiynir felly a yw sicrhau ymglymiad rhieni wrth weithredu ymyraethau amrywiol yn sicrhau fwy o lwyddiant? 

Atgyfnertha Whalley (2001) y pwysigrwydd o sicrhau ymglymiad rhieni o fewn addysg eu plant gan nodi bod angen “annog rhieni i arsylwi ac i ddeall sut a beth mae eu plentyn yn dysgu.” Wrth feddwl am rieni cefnogol meddylir am heriau megis; llai o ddarllen neu waith cartref yn cael eu cwblhau adref. Tardda canlyniadau o’r heriau uchod ac efallai mai un o’r canlyniadau yw sgiliau gwan ac anawsterau yn amlygu wrth feddwl am allu ieithyddol y dysgwyr. Er hyn gellir cwestiynu, pa fath o effaith y mae cysylltiad rheini yn cael wrth feddwl am weithredu system ymyraethau o fewn bywyd addysgol ein dysgwyr? 

Cefndir Difreintieig: 
“Variations in the home environments of poor and middle-income children affect their literacy development.” (Lee a Croninger, 1994:1) 

Yn anffodus, bu’r mater hwn hyd heddiw yn dal i effeithio bywyd ysgolion yn ogystal â bwyyd addysgiadol ein haddsygwyr. Er ni ddylai’r mater hwn peri trafferth i addysg ein dysgwyr fel unigolion dadleua Jensen (2009: 45) bod addysg plant yn cael eu heffeithio pan noda ef bod “a childhood spent in poverty often sets the stage for a lifetime of setback.” Cytuna Lee (2013) â phwynt Jensen gan ddweud “poverty regardless of its level, is roubstly linked to reduced academic achievemet.” Dadleua Donaldson (2015: 17) gyda phwynt Jensen (2009) gan nodi dylid “sicrhau bod ysgolion yn cwrdd ag anghenion dysgu eu holl fyfyrwyr.” Er hyn os nad oes system ymyrraeth effeithiol yn cael eu gosod yn ei le er mwyn helpu datblygu sgiliau ieithyddol y dysgywr a oes modd cwrdd ag anghenion pob dysgwr?

Nodwyd bod “geirfa yn chwarae rhan bwysig yn natblygiad gwybyddol a llwyddiant myfyrwyr yn yr ystafell dosbarth,” gan Lee (2013). Yn ogystal nodir bod “plant o deuluoedd tlawd dim ond yn clywed hanner yr eiriau y mae plant dosbarth canol yn clywed.” I gytuno a’r pwynt uchod noda Estyn (2014) mai un o’r “deg agwedd allweddol i ddod i’r afael a chynorthwyo dysgwyr o gefndiroedd difreintiedig yw canolbwyntio’n fwy ar ddarpariaeth ysgolion o ran llythrennedd a rhifedd.” Gwelir unwaith eto felly cysylltiad cryf rhwng sgiliau ieithyddol ein dysgwyr a chefndir y plentyn. O ganlyniad felly cwestiynir os yw ysgolion cynradd yn defnyddio’r Grant Amddifadedd Disgyblion wrth weithredu’r ymyraethau i blant o gefndir difreintiedig? Yn ogystal cwestiynir os yw’r GAD yn fuddiol wrth sefydlu’r ymyraethau? 

2.4 Rôl Athrawon o fewn y System Ymyrraethau
Yn amlwg, wrth weithredu a sicrhau ymyraethau effeithiol o fewn ein hysgolion cynradd mae rôl athrawon yn ystod yr holl broses yn hanfodol wrth edrych ar effeithiolrwydd y system ymyraethau ar gyraeddiadau disgyblion amrywiol.  

Nodir bod angen i athrawon edrych ar anawsterau eu dysgwyr o bersbectifau gwahanol gan ystyried os yw’r anawsterau sy’n codi yn anhawster neu yn wahaniaeth gan Goddard a Walton (2012). Cam cyntaf yr holl broses o weithredu system ymyraethau o fewn ysgolion cynradd yw casglu data a thystiolaeth amrywiol er mwyn pwyso a mesur pa ddisgyblion sydd angen y mewnbwn penodol a’i hynny ar lafar, wrth ddarllen neu wrth ysgrifennu. Er felly mae rôl athrawon yn rôl eithriadol o bwysig wrth gychwyn a gweithredu’r holl broses o’r system ymyraethau i’w disgyblion coda dadleuon ar sut mae athrawon yn edrych ar anawsterau'r dysgwyr. Ystyrir o bwynt Goddard (2012) a yw athrawon yn cymryd yn ganiataol fod anawsterau eu dysgwyr yn anhawster ac nid o reidrwydd yn wendid sy’n medru cael eu goroesi wrth sicrhau cynhwysiant, dysgu a gwahaniaethu effeithiol o fewn yr ystafell ddosbarth. Noda Goddard (2012) hefyd bod angen

“i athrawon arsylwi, casglu data a phwyso a mesur tystiolaeth gwahanol i 
benderfynu os mai amrywiad o ran cryfderau a gwendidau sydd gan y dysgwyr
penodol neu ydy’r anhawster yn un oherwydd bod rhywbeth yn peri trafferth i’r
dysgwr penodol.” 
Noda Goddard (2012) hefyd bod ystyried anawsterau dysgwyr fel gwir anawsterau yn ymhlygu bod rhywbeth yn bod gyda’r dysgwr o fewn maes penodol. Y ddadl fwyaf felly o fewn yr adran hon yw’r ffordd y mae athrawon yn edrych ar anawsterau dysgwyr. Gwelwyd o’r datganiadau uchod bod addysgwyr yn nodi bod rhywbeth yn bod gyda’r dysgwyr os oes angen y system ymyraethau ar blant ac o reidrwydd golygir fod angen ymyrraeth ddyfnach ar y dysgwyr sy’n fwy na gwybodaeth a dealltwriaeth bynciol athrawon a chynorthwyon dosbarth. 
 
Ystyrir hefyd os oes gan gynorthwyon lle i chwarae o fewn y system ymyraethau hefyd? Edrychwn ar gynorthwyon fel staff ychwanegol sy’n cydweithio a chefnogi athrawon dosbarth wrth addysgu. Dengys gwaith ymchwil gan Vincett et al. (2005) bod “niferoedd o gynorthwyon yn y blynyddoedd diwethaf wedi lleihau er bod y niferoedd sydd o fewn dosbarthiadau yn cynyddu.” Ydy’r gostyngiad o ran cynorthwyon felly yn cael effaith ar y ddarpariaeth ymyraethol mae’r athrawon yn medru rhoi oherwydd y prinder amser sydd i weld o fewn wythnos addysgu. Noda Vincett et al. (2005)  bod “rhai i addysg plant deillio o gyfleoedd cyfoethog a thrwy ymgymryd ag addysg yn sensitif pryd bynnag mae’n bosib.” Dadleuir felly os yw niferoedd y cynorthwywr yn lleihau a dosbarthiadau yn cynyddu oes mwy o alw a chyfrifoldebau gan athrawon wrth arsylwi ar anawsterau eu disgyblion ac yna gosod yr ymyrraeth gywir yn ei le er mwyn sicrhau cynnydd i’r unigolyn penodol.

O fewn wythnos addysgu mae amser yn brin ond meddylir am beth yw’r ffordd orau o weithredu ymyraethau er mwyn sicrhau cynnydd i’r dysgwyr yn ogystal â sicrhau nad yw’r disgyblion yn colli allan ar unrhyw agwedd arall o fewn addysg. Gwelwyd lle i gynorthwyon cydweithio a chefnogi’r dysgwyr yn ystod wythnos addysgu ond er hyn dadleuir os oes amser o fewn yr amserlen wythnosol gyda’r cynorthwyon a’r dysgwyr i gwblhau’r ymyraethau sy’n cael eu gweithredu. Dengys gwaith ymchwil dadleuon o ran pryd dylai ymyraethau cael eu gweithredu. Noda’r NPES sef arweiniad arfer dda o ran ymyraethau bod;

“Short, intensive bursts of intervention, with daily, targeted support, 
appear to be more effective than longer term interventions. Therefore
teachers may need to think of their work in half- term or 6 to 12 week 
blocks.”
(Nugents et al, 2012: 14) 

Er hyn, i’r gwrthwyneb noda Awdur Anhysbys (Dyddiad Anhysbys) dylai “ymyraethau cael eu cynnal yn ddibynnol ar sut mae’r disgybl yn fodlon cyfrannu at weithrediad  yr ymyraethau.” Yn ogystal noda Awdur Anhysbys (Dyddiad Anhysbys) bod  “ y ffordd y mae’r ymyraethau yn cael eu monitro yn rhan holl bwysig wrth ystyried os yw’r ymyraethau yn effeithiol a’i peidio.” Cwestiynir felly os yw cynnig ymyraethau am gyfnodau byr gyda thargedau ag ategiadau pob dydd yn rhoi fwy o amser i’r staff trafod a monitro sefyllfa pob disgybl? Oes ffordd ymlaen felly wrth argymell i ddarparu’r ymyraethau gyda chanllaw er mwyn terfynu’r amser y mae’r ymyraethau’n cael eu cyflawni am?







































Pennod 3: Methodoleg (1000)

Yn y bennod hon bwriedir trafod beth yn union yw ymchwil, pam mae angen foeseg wrth gynnal archwiliadau amrywiol a hefyd bwriedir trafod a gwerthuso’r dulliau ymchwili a ddefnyddiwyd wrth gasglu data.

Diffinnir yr ymadrodd ‘ymchwil’ o dan ymbarél dau brif fath o ymchwil. Y ddau fath o ymchwil yw ymchwil traddodiadol ac ymchwil cyfredol. Unigolion sydd yn arwain yr ymchwil sy’n digwydd o fewn ymchwil traddodiadol tra bod angen i unigolion cymhwyso dulliau gwyddonol i broblemau gwahanol o ran ymchwil gyfredol. Sonnir uchod bod dau fath gwahanol o ymchwil ond cwestiynir beth yn union yr olygir wrth drafod y gair ‘ymchwil.’ Yn ôl Salleh (2014) yr hyn ag golygir wrth drafod y gair ‘ymchwil’ yw ffordd o ddysgu trwy wneud. Gwelir fod y diffiniad hwn braidd yn wahanol i’r diffiniad ‘systematic investigation into and study of materials and sources in order to establish facts and reach new conclusions,’ fel y caiff y gair ‘ymchwil’ ei ddiffinio o fewn yr (OED, 2013). Er hyn meddylir os yw diffinio ymchwil yn peth rhwydd i wneud?

3.1 Beth yw Moeseg a’i pwysigrwydd? 
Wrth ymgymryd â’r prosiect ymchwil hwn daw foeseg yn rhan hollbwysig wrth fynd ati i gyflawni’r gwaith ymchwil angenrheidiol. 
Yn ôl (Hughes, 2019) moeseg yw sicrhau cyfiawnder a thegwch i bawb ac i gofio bod gwerthoedd yn bwysig i bob elfen o’r prosiect ymchwil. Atgyfnerthir y diffiniad uchod o foeseg pan nodir “mae moeseg yn cyfeirio at rolau ymddygiad; fel arfer i gydymffurfio â chod neu set o egwyddorion,” gan (Robson, 2012, tt. 65) Yn ystod yr holl broses o gyflawni’r prosiect ymchwil dilynwyd canllawiau BERA yn ogystal ag ymgymryd â ffurflen am gymeradwyaeth foesegol er mwyn casglu’r data angenrheidiol mewn modd proffesiynol a foesegol. (Gweler Atodiad 2) Nodir uchod bod moeseg yn rhan holl bwysig wrth fynd ati i gyflawni gofynion y prosiect ymchwil ac i gynnig ymateb perthnasol i’r cwestiwn yn enwedig pan noda (BERA, 2011: 5) “Researchers must take the steps necessary to ensure that all participants in the research understand the process in which they are to be engaged.” Er hyn i’r gwrthwyneb noda Hesse-Biber a Leavy (2011) bod “moeseg o ran yr ymchwil yn cychwyn ac yn gorffen gyda’r llythyr caniatâd.” 

Rhwydd yw nodi beth yw foeseg ond mae’n hollbwysig i adnabod y pwysigrwydd a deall y pwysigrwydd o sicrhau moeseg wrth gyflawni gofynion y prosiect ymchwil. Nodwyd bod “pob gweithgaredd yn peri rhyw fath o risg ac nid yw cyfranogiad ymchwiliol yn wahanol,” gan Wiles (2013). O ganlyniad datgelwyd yn syth i’r sawl ag ymatebodd i’r dulliau ymchwili am gyfrinachedd ac anhysbysedd yr holl broses. Nodwyd yn syth bod yr holl waith ymchwil yn anhysbys a ni fydd ysgol nag unigolion yn cael eu henwi o fewn y prosiect ymchwil ar unrhyw adeg. Dilyna hyn datganiad rheoli data PCYDDS (2018) yn ogystal ag adlewyrchu gwerthoedd pwysig safon SAC S1.1: Gwerthoedd ac arferion proffesiynol (Gweler Atodiad 3)

3.2 Dulliau a ddefnyddiwyd gan gyfiawnhau a gwerthuso’r dulliau
Er mwyn canfod a chasglu tystiolaeth am sut mae’r system ymyraethau yn helpu plant i ddatblygu eu sgiliau ieithyddol, defnyddiwyd ystod o ddulliau ymchwil ansoddol a meintiol. Defnyddiwyd dull ymchwil o gynnal cyfweliadau 1:1 gyda gwahanol athrawon o fewn Cyfnod Allweddol 2 a chydlynydd yr ymyraethau i weld sut mae’r systemau ymyrraeth yn cefnogi’r dysgwyr a pha mor aml maent yn asesu / arsylwi cynnydd y disgyblion. Lluniwyd cwestiynau strwythuredig wedi eu cynllunio’n ofalus. Darparwyd hyn cyfle i mi gasglu tystiolaeth am 
farnau staff profiadol am sut i weithredu ymyraethau o fewn ysgolion cynradd o fewn amgylchedd cyffyrddus a naturiol. Wrth i’r athrawon cynnig ymatebion i’r cwestiynau ceir cyfle ar lafar i addasu’r cwestiynau er mwyn ymestyn a chanfod fwy o wybodaeth.

Canfuwyd tystiolaeth a data hefyd trwy wneud holiaduron ac arsylwadau gwahanol. Darparwyd holiaduron er mwyn casglu tystiolaeth am weithrediad yr ymyraethau penodol. Yn ogystal ysgrifennwyd arsylwadau amrywiol wrth arsylwi ar blant yn derbyn sesiwn o’r ymyraethau. Wrth gynnal arsylwadau a chasglu ymatebion yr holiaduron derbyniais wybodaeth a data ychwanegol megis nifer o blant sy’n derbyn yr ymyrraeth yn ogystal â darganfod gwybodaeth am bryd a sut mae’r ymyraethau yn cael eu gweithredu o fewn ysgolion. Wrth bwyso a mesur effeithiolrwydd cynnal arsylwadau, creu holiaduron a chynnal cyfweliadau gyda staff gwahanol gwelwyd fod defnyddio cyfweliadau yn fwy effeithiol nag arsylwadau a holiaduron, ond pam? Gwelwyd wrth gwestiynu athrawon yn ystod y cyfweliadau bod atebion llawer mwy dilys a chywir i gymharu ag ymatebion arwynebol a ddeilliwyd o’r holiaduron. Cyryfheua (Moyer a Wei, 2008: 158) barn personol ymchwilydd y brosiect ymchwil hwn gan nodi er fod holiaduron ac arsylwadau yn effeithiol er mwyn casglu gwybodaeth bywgraffyddol mae cyfweliadau yn galluogi yamtebwyr i “produce extended accounts from infromants.” I gyd-fynd â’r barnau uchod atgyferntha Seale cryfder cynnal cyfweliadau wrth gasglu gwybodaeth gan nodi 

“the interview is a more flexible form than the questionnaire and if
 intelligently used, can generally be used to gather infromation of greater 
depth and can be more sesnitive to contextual variations in meaning.” 
(Seale, 2012: 183)

Wrth ddarllen y datganiadau uchod felly teimlaf fod defnyddio cyfweliadau fel ffordd o gasglu data ansoddol a meintiol yn sicrhau bod elfen o wirionedd a chywirdeb o ran yr ymchwil wrth ymgeisio i gynnig ymateb priodol i’r cwestiwn mawr.   

3.4 Cyfyngiadau yr astudiaeth 
Wrth ystyried cyfyngiadau’r astudiaeth meddylir yn syth am y dulliau ymchwil a defnyddiwyd er mwyn casglu’r gwaith ymchwil angenrheidiol. Yn gyntaf o ran y cyfweliadau, holiaduron ac arsylwadau roedd amseru yn elfen holl bwysig. Uchod gwelir amryw o farnau cadarnhaol tuag at ddefnyddio cyfweliadau mewn modd effeithiol gydag athrawon gwahanol ond dadleuir bod cyfyngiadau gyda phopeth a wnawn hefyd. I rai, teimlwyd fod cynnal cyfweliadau ond yn effeithiol os yw’r amseru yn berffaith. Gwelwyd fod angen dynodi cryn dipyn o amser wrth gynnal y cyfweliadau a’r cwestiynau angenrheidiol. Nodir fod “cynnal cyfweliadau yn medru fod yn heriol ac weithiau mae angen esbonio disgwyliadau’r cyfweliad gyda chyfweleion,” gan Portigal (2013). O hyn felly teimlaf mai’r cyfyngiad cyntaf o ran yr astudiaeth hon oedd sicrhau bod yr ymchwilydd yn gofyn i’r athrawon am amser cyfleus i gynnal y cyfweliadau.

Yn amlwg wrth ddefnyddio’r dulliau ymchwil uchod deillia’r cyfyngiad o sicrhau nad oedd unrhyw risg i’r unigolion oedd ynghlwm a’r broses ymchwil. Cysyllta hyn gyda moeseg y prosiect ymchwil gan ystyried ffordd o sicrhau nad oedd unrhyw risg i’r unigolion o dan sylw wrth ymateb i gyfweliadau, arsylwadau a holiaduron amrywiol. Ni pherwyd risg i unrhyw unigolyn ag oedd ynghlwm a’r cyfweliadau, holiaduron a’r arsylwadau uchod gan wnaethpwyd neilltuo bod ganddynt hwy'r hawl i adael ar unrhyw adeg trwy ond gwrthod ymateb i gwestiynau a gadael y cwestiynau yn wag. Teimlaf fod pwysleisio’r elfen o adael y dulliau ymchwilio yn holl bwysig er mwyn i bawb teimlo’n gyffyrddus wrth gynnig ymatebion.

Y cyfyngiad olaf o ran yr holl broses oedd estyn holiaduron i’r athrawon. Paratois holiaduron am yr ymyraethau iaith oedd yn gweithredu o fewn yr ysgol er hyn derbyniais ond ychydig o holiaduron yn ôl. Wrth feddwl ymlaen felly o ran dadansoddi’r canlyniadau a dderbyniais gall maint y sampl effeithio a chyfyngu’r canfyddiadau a thardda o’r ymchwil. Yn anffodus bu rhaid i mi newid fy nghwestiwn ymchwil gwreiddiol o fewn yr wythnos gyntaf oherwydd cyfrinachedd oherwydd hyn felly bu amser yn brin i mi wrth ddarparu a derbyn ymatebion gan fod athrawon yn brysur. Awgrymiad felly ar gyfer y dyfodol byddai i ystyried natur y cwestiwn cychwynnol a sicrhau bod digon o gwmpasau ar gael er mwyn casglu’r holl ymchwil angenrheidiol sydd eu hangen er mwyn cynnig ymateb o werth i’r cwestiwn mawr.

























Pennod 4: Canlyniadau a Thrafodaeth (2000)

Yn y bennod hon bwriedir pwyso a mesur yr holl ymchwil cynradd a dderbynnir ac arsylwir wrth ymgeisio i ddarganfod gwybodaeth, tystiolaeth a data angenrheidiol er mwyn cynnig ymateb clir i’r cwestiwn sut mae system ymyraethau yn helpu plant i ddatblygu eu sgiliau ieithyddol? Trwy gydol y bennod hon i gyd bwriedir cysylltu’r ymchwil cynradd a dderbynnir o ymchwil ehangach a’r hyn y cyfeiriwyd ati ym mhennod 2.

4.1 Y System Ymyrraethau a 4.2 Cynhwysiant i Bawb

Cyfweliadau Anffurfiol ac Arsylwadau Sesiynau:
Canfuwyd gwybodaeth a thystiolaeth am ddarpariaeth ymyraethau a sut mae ysgolion yn sicrhau cynhwysiant i bawb trwy ddefnyddio dulliau ymchwil amrywiol. Pan ofynnwyd i un arweinydd ymyraethau o fewn ysgol Ac am ba ymyraethau sydd yn eu lle ar gyfer dysgwyr sydd ag anawsterau ieithyddol, atebwyd gan restri amryw o ymyraethau gwahanol. Rhestrwyd ymyraethau megis Pop At a Dyfal Donc a darparwyd amserlen dysgu o ran gweithrediad yr ymyraethau o fewn wythnos addysgu. (Gweler Atodiad 4) 

Derbyniwyd rhestr o’r ymyraethau sydd yn eu lle o fewn ysgol A. Yn amlwg bu angen derbyn mwy o wybodaeth o ran gweithrediad ac effeithiolrwydd yr ymyraethau o dan sylw oherwydd natur y dull ymchwil sef cyfweliad anffurfiol gydag arweinydd yr ymyraethau bu gallu yma i addasu trefn y cwestiynau ac ychwanegu cwestiwn er mwyn holi mwy am yr ymyraethau.

Ffigwr 1: 
	Athro / Athrawes
	Ymateb i’r cwestiwn;

	


Arweinydd yr Ymyrraethau
	Ymyrraethau yn cynnwys gweithgareddau sy’n llwyr dibynnol ar yr anhwaster sydd ganddynt hwy. 
Enghraifft - dysgwyr yn cael trafferth wrth adnabod a seinio llythrennau gwahanol yr ymyrraeth gorau ar gyfer yr unigolyn byddai Pop At.



O fewn sesiwn Pop At cafwyd cyfle i ddatblygu ei ddealltwriaeth o ffonemau a graffemau llythrennau gan adeiladu tuag at ddarllen geiriau aml eu defnydd yn gywir. Nodwyd uchod o fewn yr Adolygiad Llenyddiaeth mai prif nod y cwricwlwm newydd yma yng Nghymru yw sicrhau cynnydd i bob un, yn enwedig pan adlewyrcha (Donaldson, 2015: 26) y pwysigrwydd o sicrhau bod y “dysgwyr yn ganolog i bopeth a wnawn.” O’r dystiolaeth uchod a wrth gyfweld ag arweinydd yr ymyraethau, braf oedd gweld yr ysgol yn mynd i’r afael a rhoi’r cyfleoedd orau posib i’r disgyblion trwy amserlenni amser 1:1 er mwyn ymestyn a sicrhau cynnydd i’r disgyblion sydd angen y cymorth ychwanegol a rhoi’r dysgwyr yn ganolig yn unol â’r hyn y mae Donaldson eisiau cyflawni o fewn y cwricwlwm newydd. Canfuwyd bod hwn yn un ffordd o wireddu prif nod Donaldson o fewn y cwricwlwm newydd. Yn ogystal canfuwyd bod yr hyn y mae ysgol A yn cynnig yn adlewyrchu damcaniaeth Bruner (1986) a ddarganfuwyd ym mhennod 2 gan fod ysgol A yn amlwg wedi adnabod y pwysigrwydd o sicrhau datblygiad llwyddiannus ar gyfer sgiliau ieithyddol pob un o fewn yr ysgol fel unigolion wrth iddynt gael cydlynydd ac amserlen sy’n llwyr ymroddgar i’r unigolion ag anawsterau ieithyddol.

Canfuwyd o fewn yr Adolygiad Llenyddiaeth bod cynnal gwaith ymchwil i gwestiwn ymchwil yn creu cysylltiad effeithiol rhwng y dysgu ac addysgu. Yn anffodus o fewn yr Adolygiad Llenyddiaeth ni ddeilliwyd mesur helaeth o dystiolaeth am effeithiolrwydd y system ymyraethau ar sgiliau llafar, darllen ac ysgrifennu'r dysgwyr. O ganlyniad felly, penderfynwyd ymchwilio i’r effaith mae’r ymyraethau yn cael ar gyrhaeddiad plentyn sydd ag anawsterau ieithyddol.

Graff A: 










Dengys graff A bod yr ymyrraeth POP AT wedi cael effaith cadarnhaol ar anawsterau ieithyddol ein dysgwyr. I gyd-fynd â’r cwestiwn hwn gofynnwyd i arweinydd yr ymyraethau a’r athrawes dosbarth am y categori iaith sy’n datblygu fwyaf wrth i’r dysgwyr ymgymryd â sesiynau POP At a Dyfal Donc. Derbyniwyd yr ymatebion uchod;

Ffigwr 2: 
	Athro / Athrawes
	Ymateb i’r cwestiwn;

	
Arweinydd yr Ymyrraethau
	Cyrhaeddiad y plentyn o ran iaith – diffyg darllen yn rhugl a sillafu yn gywir i gychwyn ond erbyn diwedd y sesiynau mae’r plant wedi cynyddu 50-70%. 

	
Athrawes Dosbarth 
	Cyrhaeddiad y plentyn o ran iaith – y disgyblion yn gwirio eu sillafu o fewn darn penodol o waith yn gyson ac yn adnabod y camgymeriadau. 



Wrth edrych ar y dystiolaeth a gasglwyd gan yr ymchwilydd a’r llenyddiaeth gwelwyd bod y system ymyraethau yn cael effaith cadarnhaol ar sgiliau llafar, darllen ac ysgrifennu plant sydd ag anawsterau ieithyddol.

Nodwyd gan Berryman (2006) ym mhennod 2 bod sicrhau cynhwysiant i bawb o fewn gweithgareddau dyddiol yr ystafell ddosbarth yn anodd. Wrth gynnal cyfweliad gydag arweinydd yr ymyraethau canfuwyd bod sesiwn POP AT yng Nghyfnod Allweddol 2 yn 16-20 munud mewn hyd a sesiwn Dyfal Donc yn para  21-25 munud. Ar gychwyn y prosiect ymchwil hwn meddyliwyd bod yr amser a gollwyd y disgyblion wrth dderbyn yr ymyraethau uchod yn amser sylweddol i golli oddi ar weithgareddau’r ystafell ddosbarth. Er hyn wrth grwydro gwaith ymchwil amrywiol ym mhennod 2 a chysylltu’r gwaith ymchwil gyda’r hyn a chanfuwyd wrth gynnal y cyfweliad hwn gwelwyd bod cynnal yr ymyraethau yma am gyfnodau byr yn effeithiol wrth sicrhau cynnydd. Cwestiynwyd ym mhennod 2 os yw cynnal ymyraethau yn ystod gweithgareddau’r dosbarth yn effeithio’r dysgwyr wrth ddatblygu o fewn eraill er hyn wrth ddarllen datganiadau Bruner (1986) a Berryman (2006) a chysylltu’r ymchwil gyda’r datganiad bod ymyraethau yn codi sgiliau llafar, darllen ac ysgrifennu’r dysgwyr rhwng 50-70% mae’r manteision yn gorbwyso unrhyw anfanteision wrth gynnal ymyraethau.
4.3 Cefndiroedd Amrywiol y Dysgwyr
Arsylwadau Seisynau ac Holiaduron: 
Canfuwyd yn syth bod ysgol A yn ystyried cyraeddiadau eu disgyblion fel unigolion gan gyfeirio yn ôl at arsylwadau dyddiol a phrofion cenedlaethol yng Nghyfnod Allweddol 2 er mwyn penderfynu os oes angen ymyrraeth ai peidio ar ddysgwr penodol.

Arsylwyd ar ddau ddisgybl o Gyfnod Allweddol 2 yn derbyn yr ymyrraeth POP AT yn ogystal ag arsylwi ar un disgybl yn derbyn yr ymyrraeth Ddyfal Donc. Canfuwyd bod dau o’r disgyblion ag arsylwyd arnynt yn deillio o gefndiroedd lle bu’r rhieni yn hollol gefnogol ac yn dangos brwdfrydedd i gefnogi’r ysgol wrth iddynt osod ymyrraeth yn ei le er mwyn datblygu sgiliau llafar ac ynganiad llythrennol y plant. Deilliwyd disgybl arall o gefndir un rhiant ac mae’r rhiant yn sefyllfa o weithio tipyn o fewn wythnos ond bu’r rhiant yn ddigon hapus i gefnogi’r ysgol wrth iddynt osod yr ymyrraeth yn eu lle i’r disgybl. Darganfuwyd ym mhennod 2 bod rhieni sy’n ymgysylltu’n effeithiol gyda bywyd addysgu eu plant yn cael effaith cadarnhaol ar gyrhaeddiad ysgol y plentyn gan Wefan Achub y Plant (2012). Cyn gweithredu unrhyw ymyrraeth mae angen cael caniatâd gwarchodwr. Meddylir yn syth felly bod cefnogaeth rhieni yn amlwg o’r cychwyn cyntaf ond mae angen sicrhau bod y gefnogaeth yn bodoli trwy gydol y broses. Fel rhan o’r holiadur gofynnwyd a oedd ymgysylltiad rhieni yn bwysig wrth weithredu ymyraethau ieithyddol. (Gweler Atodiad 5)

Cefndir Difreintiedig: 
O fewn pennod 2 diddorol oedd darllen cymaint o waith ymchwil ar y cysylltiad sydd rhwng anawsterau ieithyddol a chefndir difreintiedig. Yn amlwg, daw disgyblion o gefndiroedd gwbl wahanol a braf oedd gweld ysgol A yn ystyried y cefndiroedd wrth feddwl am ba ymyraethau sydd gorau posib.

Ffigwr 3: 
	Athro / Athrawes
	Ymateb i’r cwestiwn;

	CADY
	8% mynychu sesiynau POP At 
11% mynychu sesiynau Dyfal Donc 





Ym mhennod 2 gwelwyd fod llawer o waith ymchwil yn cyfeirio at y ffaith bod plentyn sy’n deillio o gefndir difreintiedig wedi clywed llai o eiriau na phlentyn ni ddeilliwyd o gefndir difreintiedig. Soniwyd ym mhennod 2 hefyd am ymchwil Lee (2013) bod plant o gefndir difreintiedig yn clywed hanner yr eiriau na phlant dosbarth canol.  Ymchwil hollol arwyddocaol yn enwedig gan mai anhawster ieithyddol un disgybl a deillia o gefndir difreintiedig oedd ynganiad llythrennau ac adnabod llythrennau. Darganfuwyd o’r dulliau ymchwil felly bod cefndir y dysgwyr yn chwarae ffactor o ran sgiliau ieithyddol y dysgwyr. Braf oedd gweld ysgol A yn gwahaniaethu’r ymyraethau oedd yn eu le er mwyn gwireddu anawsterau eu dysgwyr fel unigolion sydd yn unol ag ymchwil Elmore (1996) am gefnogi a chynorthwyo’r disgyblion i oroesi unrhyw anawsterau.

Gweithreda ysgol A ymyrraeth ieithyddol am floc o chwe wythnos i ddau neu tri disgybl ar y tro. Y cwestiwn a godwyd o hwn felly oedd, os oes deg disgybl angen y system ymyraethau i’w gefnogi o ran eu sgiliau ieithyddol sut mae’r ysgol yn penderfynu ar ddisgyblion sydd angen yr ymyrraeth gyntaf. Ar ôl holi’r cwestiwn i arweinydd yr ymyraethau nodwyd bod y dewis yn dibynnu’n llwyr ar gefndir y dysgwr. Canfuwyd os yw’r gwarchodwr adref wedi troi at ymyrraeth y tu allan i’r ysgol mae’r ysgol yn blaenoriaethu’r dysgwyr sydd ddim yn y sefyllfa i gael ymyrraeth y tu allan i oriau ysgol. Cysyllta’r hyn gyda’r hyn a chanfuwyd wrth i ysgol A fynd ati i gefnogi’r disgyblion er mwyn goroesi’r hyn a tharddwyd o ymchwil Jensen (2009) sef bod plentyn sy’n deillio o gefndir difreintieg yn fwy tebygol o dderbyn llai o gyfleoedd.

4.4 Rôl Athrawon o fewn y System Ymyrraethau
Ym mhennod 2 darganfuwyd bod rôl athrawon wrth weithredu’r system ymyraethau o fewn ysgolion cynradd yn holl bwysig. Holwyd o fewn yr holiaduron am sawl mlynedd o brofiad sydd gan arweinydd yr ymyraethau o gynnal ymyraethau ieithyddol yn ogystal â sawl blynedd o brofiad sydd ganddi hi o ran gweithredu’r ymyraethau o fewn ysgol A.

Ffigwr 4:
	Athro / Athrawes
	Ymateb i’r cwestiwn;

	Arweinydd yr Ymyrraethau 
	Profiad o gynnal ymyrraethau ieithyddol am 21-25 mlynedd. 
Profiad o gynnal yr ymyrraethau ieithyddol o fewn ysgol A am 1-5 mlynedd.


Canfuwyd felly bod arweinydd yr ymyraethau yn brofiadol wrth gyflawni’r ymyraethau er mwyn sicrhau'r trosglwyddiad gorau posib o’r ymyraethau i’r disgyblion er mwyn helpu’r dysgwyr datblygu eu sgiliau ieithyddol. 

Deillia barn gref o Goddard (2012) am athrawon yn rhy barod i benderfynu mai anhawster ieithyddol sydd gan blentyn a bod angen ymyrraeth yn eu lle yn hytrach nag edrych ar gwahiaethu’r addysg y mae athrawon yn eu darparu er mwyn cynorthwyo’r dysgwr. Pan ofynnwyd i arweinydd yr ymyraethau am sut mae’n adnabod anawsterau ieithyddol yn y dysgwyr braf oedd clywed amryw o ffordd y mae’r ysgol yn defnyddio cyn penderfynu os oes angen ymyrraeth ieithyddol ai peidio. 

Ffigwr 5: 
	Athro / Athrawes
	Ymateb i’r cwestiwn;

	Arweinydd yr Ymyrraethau 
	Pennaeth, CADY, athrawes dosbarth a fi y yn cwrdd - edrych ar brofion cenedlaethol yr unigolyn yng Nghyfnod Allweddol 2 yn ogystâl â phwyso a mesur arsylwadau dosbarth yr athrawes.



Cysyllta’r ffyrdd yma’n unol gyda’r hyn y mae Goddard (2012) eisiau ei gweld sef athrawon yn defnyddio gwybodaeth, tystiolaeth a data er mwyn penderfynu os oes gan y dysgwr anhawster neu wendid.

Dadl ddiddorol a chanfuwyd ym mhennod 2 oedd y ddadl am sut y dylai’r ymyraethau cael eu cynnal o fewn ysgolion. Creda mwyafrif o ymchwilwyr bod cynnal yr ymyraethau yn llawer mwy effeithiol os yw’r sesiynau yn fyr ac yn digwydd trwy gydol yr wythnos yn hytrach na chynnal sesiynau hir unwaith yn wythnosol yn union fel y creda Nugents et al. (2012). Yn dilyn y ddadl ym mhennod 2 cwestiynwyd os oes ateb i ba un sy’n fwyaf effeithiol? Er mwyn cychwyn darganfod fwy am hyd sesiynau ymyraethau a sawl sesiwn sy’n cael ei gynnig yn wythnosol. Canfuwyd o’r holiadur bod sesiynau POP At yn cael eu cynnal tair gwaith yr wythnos am 11-15 munud. O fewn ysgol A chafwyd y dysgwyr sy’n derbyn yr ymyrraeth POP At un sesiwn 30 munud yn wythnosol am floc o chwe wythnos gyda’r therapydd. Hefyd, ceir y disgyblion tair sesiwn ychwanegol gydag arweinydd yr ymyraethau o fewn yr wythnos hefyd. Deilliwyd mantais gref o gael therapydd iaith a llafaredd o safon uchel er mwyn trosglwyddo’r ymyraethau’n effeithiol. 

O ran yr ymyrraeth Ddyfal Donc canfuwyd bod yr ymyrraeth Ddyfal Donc yn cael eu gweithredu gan weithredu i blant o allu canolig ac uwch er mwyn ymestyn y plant i lefel yn uwch. Arsylwyd ar sesiwn lle bu’r unigolyn yn gorfod galw ar ddealltwriaeth flaenorol y llyfr er mwyn datblygu sgiliau cofio ac yna datblygu sgiliau darllen wrth ddarllen tua phedwar i pum tudalen. Canfuwyd yng Nghyfnod Allweddol 2 bod yr ymyraethau yn cael eu gweithredu am gyfnodau byr sawl gwaith yn wythnosol ond er hyn wrth arsylwi ar ymyrraeth ieithyddol ddyfal donc yn digwydd yn y Cyfnod Sylfaen gwelwyd un disgybl yn derbyn yr ymyrraeth am dri chwarter awr unwaith yn wythnosol. Arsylwyd ar y plentyn yn canolbwyntio am y deng munud cyntaf ac yna gwelwyd yr unigolyn yn colli ffocws ac yn gwylio’r hyn oedd ei gyd-ddisgyblion yn gwneud o fewn y dosbarth. Cysyllta’r hyn ag arsylwyd a’r hyn ag holwyd gyda’r gwaith ymchwil o fewn yr adolygiad llenyddiaeth gan noda amryw o waith ymchwil bod pytiau byr sawl gwaith yr wythnos yn fwy effeithiol na chael un sesiwn hirwyntog lle mae’r sesiwn yn gor-wybyddu’r unigolyn.


















Pennod 5: Casgliad (500)

5.1 Crynhoad o’r astudiaeth
Yn ystod y prosiect ymchwil hwn bwriadwyd ymchwilio i faes sy’n ehangach na’r ystafell ddosbarth a ffocysu ar ymchwilio i sut mae’r system ymyraethau yn helpu plant i ddatblygu eu sgiliau ieithyddol. Y prif nod yn ystod yr ymchwiliad hwn oedd darganfod ba ymyraethau sydd ar gael o fewn ysgolion cynradd yng Nghymru a sut mae’r ymyraethau yn helpu sgiliau ieithyddol ein dysgwyr.

5.2 Casgliad clir 
Un o’r canfyddiadau fwyaf arwyddocaol a chanfuwyd yn ystod y prosiect ymchwil hwn oedd maint yr effaith y mae’r system ymyraethau yn cael ar sgiliau ieithyddol ein dysgwyr. Gwelwyd ac arsylwyd ar elfennau cadarnhaol yn deillio o ran cyrhaeddiad y dysgwyr wrth osod ymyrraeth un eu lle fel rhaglen gefnogol wrth geisio goroesi unrhyw anawsterau ieithyddol sydd a’r dysgwyr ar lafar, wrth ddarllen neu yn ysgrifenedig. Yn nawr, adnabuwyd y pwysigrwydd o system ymyraethau effeithiol o fewn ysgolion cynradd wrth sicrhau bod cynnydd yn cael eu meddiannu ar gyfer holl ddysgwyr yr ysgolion cynradd.

Er hyn, deilliwyd dadleuon wrth ymchwilio am bryd a sut mae’r system ymyraethau yn cael eu gweithredu o fewn ysgolion ac yn amlwg mae’n siŵr bod yr ymyraethau yn cael eu gweithredu mewn ffyrdd gwahanol. Canfuwyd bod y system ymyraethau yn effeithiol os yw’r trosglwyddiad o sesiynau wedi eu gwahaniaethu er mwyn gwireddu anawsterau ieithyddol y dysgwyr fel unigolion. Deilliwyd amryw o gasgliadau o’r holl ymchwil a darganfuwyd sut mae modd gweithredu ymyraethau yn llwyddiannus o fewn ysgolion cynradd wrth sicrhau cynnydd i bawb.

5.3 Dysgu Proffesiynol 
O ran dysgu broffesiynol, dysgwyd sut mae modd gweithredu ymyraethau ieithyddol yn effeithiol a gyda’r adnoddau cywir sut i ymgorffori’r ymyrraeth hwn o fel rhan annatod o fywyd pob dydd er mwyn sicrhau'r cynnydd orau phosib ar gyfer unrhyw unigolion sydd ag anawsterau ieithyddol. (Gweler Atodiad 6)



5.4 Diweddglo
Deillia cryfderau a gwendidau gyda phopeth a wnawn ond credwyd fod cryfderau'r prosiect ymchwil hwn wedi sicrhau bod yr ymchwilydd wedi medru cyflwyno ymateb clir a phwrpasol i’r cwestiwn mawr sef; sut mae’r system ymyraethau yn helpu datblygu sgiliau ieithyddol disgyblion. Y gwendid mwyaf ag amlygwyd wrth gwblhau’r prosiect ymchwil hwn oedd yr amser a chafwyd yn ystod y profiad dewisol i gasglu’r dystiolaeth a’r data angenrheidiol o ganlyniad o orfod newid y cwestiwn ymchwil gwreiddiol. Er hyn yn yr amser oedd yn weddill ar y profiad dewisiol credwyd bod yr ymchwil sydd wedi cael ei gasglu a’i defnyddio yn sail i’r prosiect ymchwil hwn wedi caniatáu i’r ymchwil mynegi ymateb terfynol i’r cwestiwn mawr.

